

REPUBLIKA HRVATSKA

SPLITSKO-DALMATINSKA ŽUPANIJA

GRAD OMIŠ

**Gradsko vijeće**

Klasa: 021-05/17-01/04

Urbroj: 2155/01-01-20-31

Omiš, 1. rujna 2020.g

**Z A P I S N I K**

o radu 31. sjednice Gradskog vijeća Grada Omiša

održane 1.rujna 2020. godine u Omišu, Priko, prizemlje zgrade „Ilirsko sjemenište“

Započeto u 9.00 sati

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

**Zvonko Močić** – prije početka sjednice želi reći nešto o proteklom ljetu, sezoni koja je bila bolja od očekivane, Grad se nije dao, ono što smo morali raditi smo radili i na tome svima čestita.

Glazbena škola je završila svoj puni program onako kako treba u ovakvim okolnostima, čestita ravnatelju i svim djelatnicima. Festival dalmatinskih klapa također, čestita ravnatelju i njegovim suradnicima.

Guitar fest je pokazao žilavost i održao se u nekom obliku na čemu čestita ravnatelju i suradnicima.

Centar za kulturu je održao jedan visoki nivo i na tome također čestita ravnatelju i njegovim suradnicima.

Grad Omiš je imao ljeto kakvo grad naše kvalitete i tradicije i zaslužuje.

NAZOČNI ČLANOVI VIJEĆA:

1. Zvonko Močić, dr. med.
2. Sanja Ilić, prof.
3. Nikola Tijardović, bacc.fizio.
4. Simona Jurjević, dipl.uč.
5. Toći Stanić
6. Lovrenka Kovačić Bućan, dipl.iur.
7. Ivan Medić, dipl.ing.
8. Ana Generalić, prof.
9. Jure Šaban Stanić, prof.
10. Mijo Mimica, oec.
11. Suzana Gojsalić, mag.iur.
12. Tomislav Bartulović
13. Denis Dujmović, ing.građ.
14. Tonći Kuvačić
15. Zdravka Šodan

NENAZOČNI ČLANOVI VIJEĆA:

1. Josip Banović, dr.med.

2. Ivan Bogdanović. mag.edu.hist.et.phil.

OSTALI NAZOČNI:

1. Ivo Tomasović, dipl. oec., gradonačelnik
2. Ivan Bartulović, mag.ing.aedif. , zamjenik gradonačelnika
3. Lidija Pavković, dipl.iur. pročelnica ureda gradonačelnika
4. Stipe Žuljević Mikas, pročelni UO za komunalno stambenu djelatnost UP i ZO
5. Đeki Stanić, dipl.iur. pročelnik UO za gospodarstvo i društvene djelatnosti
6. Mate Sovulj, dipl.ing., upravitelj Vlastitog pogona

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima.

Nakon glasovanja je utvrđeno da je jednoglasno sa 15 glasova ZA usvojen slijedeći

**d n e v n i r e d**

1. Izvješće Mandatnog povjerenstva
2. Usvajanje zapisnika o radu 30. sjednice Gradskog vijeća Grada Omiša
3. Vijećnički upiti
4. Prijedlog Odluke (za sklapanje ugovora o darovanju između OŠ Gornja Poljica Srijane i Grada Omiša)
5. Prijedlog Odluke o ukidanju svojstva javnog dobra (na dijelu kat.čest. 9575 i dijelu kat.čest. 9576/2 obje k.o. Rogoznica)
6. Prijedlog Zaključka o davanju suglasnosti na tekst Pravilnika o unutarnjem ustrojstvu i načinu rada Gradskog muzeja Omiš

**Ad 1/**

IZVJEŠĆE MANDATNOG POVJERENSTVA O PRESTANKU MANDATA ČLANA I POČETKU MANDATA ZAMJENIKA ČLANA GRADSKOG VIJEĆA GRADA OMIŠA

Lovrenka Kovačić Bućan , predsjednica Mandatnog povjerenstva, podnijela je

**Izvješće o prestanku mandata člana i**

**početku mandata zamjenika člana Gradskog vijeća Grada Omiša.**

I

IVAN PULJIZ, član Gradskog vijeća, dana 27.kolovoza 2020.g. podnio je ostavku na navedenu dužnost.

Imenovani je član Hrvatske stranke prava, a izabran je u Gradsko vijeće s kandidacijske liste HDS-HSP.

Prema sporazumu političkih stranaka s čije liste je Imenovani izabran, Hrvatska stranka prava je odredila da ga zamjeni Tonći Kuvačić.

II

Mandatno povjerenstvo je utvrdilo, sukladno odredbama članka 80. stavak 1. točka. i članka 81. stavak 3. Zakona o lokalnim izborima (NN br. 144/12, 98/19 i 42720) utvrdilo je:

Dana 27. kolovoza 2020. g. prestao je mandat člana Gradskog vijeća Grada Omiša IVANA PULJIZA.

Zamjenik TONĆI KUVAČIĆ započinje obnašati dužnost člana Gradskog vijeća Grada Omiša

III

Ovo Izvješće objaviti će se u Službenom glasniku Grada Omiša.

Nakon podnijetog Izvješća Mandatnog povjerenstva, vijećnik Tonći Kuvačić je prisegnuo.

**Ad 2/**

USVAJANJE ZAPISNIKA O RADU 30. SJEDNICE GRADSKOG VIJEĆA GRADA OMIŠA

Na tekst nacrta Zapisnika o radu 30. sjednice Gradskog vijeća Grada Omiša istaknute su prihvaćenje slijedeće primjedbe:

**Denis Dujmović**  – na str. 5. umjesto „prijedlog izmjene UPU Mala Luka“ – treba stajati

**„Izrada UPU Mala Luka“.**

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA usvojen Zapisnik o radu 30. sjednice Gradskog vijeća Grada Omiša.

**Ad 3/**

VIJEĆNIČKI UPITI

**Mijo Mimica** – na prošloj sjednici je obećano da će se obaviti razgovor s gospodinom Marijanovićem vezano za predmet gospodina Mladena Tafre – moli da se izvijesti što je s tim predmetom i zašto se to odugovlači?

Peovica – odvoz otpada – svake godine uporno ponavlja da način odvoza otpada u ljetnim mjesecima uz priobalje nikako nije dobar , deponij uz magistralu u Rogoznici je na sramotu, tu smeće odlažu ljudi koji imaju svoje kuće i apartmane, a koji od Peovice nisu uzeli svoje kante.

Smeće predugo leži ne odveženo, širi se smrad i stvara jako ružna slika. Vrijeme prolazi, tako je prošla i ova sezona, a po ovom pitanju nije ništa učinjeno.

Gradonačelnik – Peovica je u nekoliko navrata razgovarala sa predstavnicima Hrvatskih cesta jer se radi o području koje je u njihovoj nadležnosti i oni su dužni taj otpad odvoziti. Hrvatske ceste imaju ugovor sa Županijskim cestama koje tu dionicu trebaju održavati i kupiti smeće.

Peovica se nudila da će ona to obavljati, no Hrvatske ceste i dalje inzistiraju da taj posao za njih rade Županijske ceste. Peovica pokupi otpad – interventno….

Čak i ljudi s makarskog primorja tu odbace svoje smeće , a to moramo spriječiti i kažnjavati prekršitelje. Morati ćemo poduzeti drugačije aktivnosti da spriječimo ovakve pojave.

**Zvonko Močić** – Županijskoj upravi za ceste treba poslati pisani nalog da odvoz mora biti češći jer ovakvim načinom sramote i nas kao Grad, oni to moraju čistiti kad god je to potrebno, a ne samo 2 puta tjedno, jer je to očito nedovoljno.

Gradonačelnik - što se tiče predmeta Tafra – radi se o prolazu prema obiteljskoj kući Marijanović, te na tom području nije moguće parkirno mjesto dodijeliti gospodinu Tafra.

Stipe Žuljivić Mikas – gospodin Tafra je bio na razgovoru u komunalnom odjelu i saslušali smo njegove zahtjeve, objašnjeno mu je kakva je situacija na terenu, odnosno da se njegovom zahtjevu ne može udovoljiti bez da se ošteti obitelj Marijanović.

Pozvali smo gosp. Marijanovića no on se još nije odazvao pozivu.

**Mijo Mimica** – svi smo svjedoci da je projekt sanacije stijena napravljen odlično, potrošeno je skoro 51 milijun kuna, razmišlja li se o daljnjoj sanaciji?

Gradonačelnik – u projekt sanacije stijena utrošeno je 35 milijuna kuna. Prije pola godine smo naručili Program održavanja i sanacije lokacije 20 koja je djelomično završena i koju treba završiti. Svaki objekt koji se izgradi treba održavanje pa tako i ovaj.

**Tomislav Bartulović** – koje su zadnje aktivnosti koje su poduzete po pitanju stambenog zbrinjavanja hrvatskih branitelja?

Gradonačelnik – aktualno je novo zemljište u Vojskovu. U Ministarstvu imovine je rečeno da im nije jasno zašto se to pitanje ne rješava u Ministarstvu branitelja, nakon toga su vodeći ljudi iz HVIDR-e rekli da će stupiti u kontakt sa ministrom Medvedom i pokrenuti proceduru i inicijativu oko dodjele predmetnog zemljišta koje je u vlasništvu RH. Tu ne bi trebalo biti nekih većih prepreka. Grad će sve što dodatno bude potrebno (elaborati, izmjena UPU i sl.) odraditi, no kompetentni ljudi koji poznaju proceduru moraju reći što treba napraviti da se to privede kraju.

**Denis Dujmović** – već duže vremena predstavnici javnih službi ne prisustvuju sjednicama Gradskog vijeća, gospodina Kovačevića nema već više od pola godine, ako on ne može treba poslati zamjenika.

Pitanje za direktora Vodovoda d.o.o. Omiš - što je napravljeno po pitanju glavnog projekta aglomeracije Omiš? – pisani odgovor.

Po uskrati odgovora upućenog UO za gospodarstvo i društvene djelatnosti 25.2.2020.g. ponovno traži odgovor na pitanje o promjeni naziva Ilirskog sjemeništa u Glagoljaško.

Na 26. sjednici GV od 25.2.2020. na 26. sjednici GV postavio je upit o pravnom statusu putova u novom naselju, rečeno je da će upiti biti proslijeđen Peovici, no do danas nije dobio odgovor, zato ponavlja upit – pisani odgovor.

**Suzana Gojsalić** – pita u ime roditelja omiških osnovnoškolaca – budući da neki roditelji rade u Splitu, a škola završava ranije, postoji li mogućnost organizacije produženog boravka takve djece u omiškoj osnovnoj školi?

Može li Grad pokrenuti takvu inicijativu?

Gradonačelnik – to pitanje mora riješiti ravnateljica sa Županijom kao osnivačem osnovne škole. No, mi ćemo poslati službeni dopis prema školi da se očituju po ovom zahtjevu.

**Suzana Gojsalić** – roditelji osnovnoškolaca koji žive na Brzetu , s gornje strane ceste, imaju problem što ih autobus ostavi s donje strane ceste, pa su izloženi velikoj opasnosti prelaska preko magistralne ceste. Može li se dogovoriti i organizirati da tu djecu autobus ostavi s gornje strane ceste, a sve radi sigurnosti djece?

Gradonačelnik – vidjeti ćemo s prijevoznikom je li to moguće realizirati.

**Suzana Gojsalić –** dječji vrtić Kostanje– radi li se išta po pitanju parkića jer ta djeca praktički nemaju gdje izaći?

Gradonačelnik – projekt je gotov, međutim čekamo natječaj jer projekt, osim parka sadrži i trg.

**Suzana Gojsalić** – da ne čekamo realizaciju cijelog natječaja, odnosno projekta, je li moguće postavljanje barem nekoliko dječjih igrala da bi imali gdje izaći?

Gradonačelnik – razmotriti će se ta mogućnost, jer zbog sigurnosnih propisa se ne mogu samo tako postavljati igrala, nego se treba udovoljit svim atestima.

**Mijo Mimica –** prije 50 godina u omiškoj osnovnoj školi je bio organiziran produženi boravak, ne zna zašto se to sada moglo organizirati?

**Ad 4/**

PRIJEDLOG ODLUKE ZA SKLAPANJE UGOVORA O DAROVANJU IZMEĐU

OŠ GORNJA POLJICA SRIJANE I GRADA OMIŠA

Gradonačelnik je dostavio Prijedlog Odluke za sklapanje Ugovora o darovanju između OŠ Gornja Poljica Srijane i Grada Omiša, te predložio Gradskom Vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelje je prijedlog dao na glasovanje potom je utvrđeno da je jednoglasno sa 15 glasova ZA donijeta

**O D L U K A**

1. Daje se suglasnost gradonačelniku Grada Omiša Ivi Tomasoviću na sklapanje Ugovora o darovanju između Osnovne škole Gornja Poljica Srijane i Grada Omiša pod oznakom Klasa:363-01/18-01/637, Urbroj:2155/1-05-02/20-1 u obliku i sadržaju kao u privitku ove Odluke.

2. Ova Odluka stupa na snagu prvog dana po objavi u Službenom glasniku Grada Omiša.

**Ad 5/**

PRIJEDLOG ODLUKE O UKIDANJU SVOJSTVA JAVNOG DOBRA

(na dijelu kat.čest. 9575 i dijelu kat.čest. 9576/2 obje k.o. Rogoznica)

Gradonačelnik je dostavio prijedlog Odluke o ukidanju svojstva javnog dobra na dijelu kat.čest. 9575 i dijelu kat.čest. 9576/2 obje k.o. Rogoznica, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Denis Dujmović –** ljudi moraju formirati građevinske čestice i to je normalno. No, mora ostati pravo služnosti Grada. Zbog istih razloga on i postavlja pitanja o putovima u naselju, radi se o zemljištima u vlasništvu Peovice, no Grad Omiš je osnivač Peovice i mora voditi računa o pravnom statusu tih puteva.

Gradonačelnik – kada neka stranka traži ukidanje svojstva javnog dobra, prilikom legalizacije objekta, odnosno formiranja građevinske čestice, uvijek komunalni odjel pošalje osobu iz Grada na teren da utvrdi situaciju na terenu, odnosno da ne bi došlo do ugrožavanja javnih putova.

To se radi zato da se ne dogodi na netko formira građevnu česticu, uzme nešto što je javno i sutra ostalim građanima zatvori put, odnosno pravo prolaza.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijeta

**O D L U K A o ukidanju svojstva javnog dobra   
na dijelu kat.čest. 9575 i dijelu kat.čest. 9576/2 obje k.o. Rogoznica**

sa tekstom kao u prilogu ovog zapisnika oznake Klasa:350-05/19-01/06, Urbroj:2155/1-05-02/3-20-6.

**Ad 6/**

PRIJEDLOG ZAKLJUČKA O DAVANJU SUGLASNOSTI NA TEKST PRAVILNIKA O UNUTARJEM USTROJSTVU I NAČINU RADA GRADSKOG MUZEJA OMIŠ

Gradonačelnik je dostavio prijedlog Zaključka o davanju suglasnosti na tekst Pravilnika o unutarnjem ustrojstvu i načinu rada Gradskog muzeja Omiš, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik Upravnog odjela za gospodarstvo i društvene djelatnosti izvijestio je u ovom predmetu.

U otvorenoj raspravi sudjelovali su:

**Mijo Mimica –** je li ova promjena znači da sada raspisujemo natječaj za 2 radna mjesta?

Gradonačelnik – ne, sada ćemo raspisati natječaj za ravnatelja, a za radno mjesto kustosa, ukoliko ga ravnatelj bude htio zaposliti, mora dobiti suglasnost osnivača, odnosno Grada Omiša.

**Zvonko Močić** – bivšem ravnatelju gospodinu Anti Novakoviću čestita na odlasku u zasluženu mirovinu, zahvaljuje na svemu učinjenom u radu Muzeja.

Đeki Stanić – iz Ministarstva kulture smo dobili dopis o razrješenju dosadašnjeg ravnatelja i imenovanjem v.d. gospodina Petra Buljevića od 12.8.2020.g.

Osnivaču je zadan rok od 30 dana za raspisivanje natječaja za novog ravnatelja.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijet

**Z A K LJ U Č A K**

**o davanju suglasnosti na tekst Pravilnik o unutarnjem ustrojstvu i načinu rada**

**Gradskog muzeja Omiš**

sa tekstom kao u prilogu ovog zapisnika oznake Klasa:612-05/20-01/03, Urbroj:2155/01-01-20-3.

Završeno u 10.00 sati

Voditeljica zapisnika Predsjednik Gradskog vijeća

Ružica Jerčić Zvonko Močić, dr.med.